Ludovicus, Dei gratia Francorum rex. Noverint universi presentes pariter et futuri, quod nos, divini amoris intuitu et pro salute anime nostre necnon et ob remedium animarum inclite recordationis regis Ludovici, genitoris nostri, et regine Blanche, genitricis nostre, ac aliorum antecessorum nostrorum, decimas quas apud Sanctum Jangulphum ex as[s]ociatione et concessione abbatis et conventus Cluniacensis habebamus, eisdem abbati et conventui concedimus in perpetuum et quittamus. Quod ut ratum et stabile permaneat in futurum, presentes litteras sigilli nostri fecimus impressione muniri. Actum Parisius, anno Domini Mº CCº quinquagesimo nono, mense febroario.